Martin Andresen
Store norske leksikon,Sport og spill,Ballsport,Fotball,Norsk fotball
Martin Andresen er en norsk fotballtrener. Han var tidligere landslagspiller i fotball, i posisjonen sentral midtbane. I fotball har han vunnet det norske seriemesterskapet og cupmesterskapet. Han er også norgesmester i squash og bridge.
Etter idrettskarrieren er Andresen administrerende direktør i familiebedriften Skeidar. Fakta A-landskamper: 43 (2001–2009), (kaptein fra 2005–2008). Mål: 3 B-landskamper: 1 (2002). Mål: 0 Kamper på aldersbestemte landslag: 47 (1992–1999). Mål: 10 Klubber: Moss (1995–1996), Viking (1997), Stabæk (1998–1999), Wimbledon (1999–2000), Molde (utlån, 2000), Stabæk (2000–2004), Blackburn (utlån, 2004), Brann (2005–2007), Vålerenga (spillende trener, 2008–2009, trener fra 2009–2012), Follo (2011–2012), Stabæk (2013–2014), Sandefjord (2015) og Nesøya (2017). Ungdomsklubber: Kråkstad, Ski Spillestil Martin Andresen var en arbeidsom midtbanedirigent som spilte med stor autoritet og var en naturlig kaptein både på klubb- og landslag. Meritter Andresen ble seriemester med Brann i 2007 og cupmester (norgesmester) med Stabæk i 1998 og Vålerenga i 2008. Personlige meritter I 2003 ble Andresen tildelt Kniksenprisen som årets beste spiller samt kåret til årets beste midtbanespiller. Andresen er en av få nordmenn som har vunnet norgesmesterskap i tre forskjellige «grener»; fotball, squash og bridge.I squash ble han norgesmester i double sammen med Richard Larsson i 2012, 2014 og 2015, og i 2020 norgesmester i bridge med Hordaland 1. Les mer i Store norske leksikon norsk fotball norske seriemestere i fotball Eksterne lenker Martin Andresens statistikk på fotballforbundets nettsider NM i bridge 2020 Norgesmestere i squash